
תמורה כט ע"א



טקסט הדף מנוקד



וּכְלִי שָׁרֵת וּכְלִי אֲשֵׁירָה וַעֲצֵי אֲשֵׁירָה וּמוּקְצֶה וְנֶעֱבָד


אָמַר רַב טוֹבִי בַּר מַתְנָה אָמַר רַבִּי יֹאשִׁיָּה מִנַּיִן לְמוּקְצֶה מִן הַתּוֹרָה שֶׁנֶּאֱמַר תִּשְׁמְרוּ לְהַקְרִיב לִי בְּמוֹעֲדוֹ כֹּל שֶׁעוֹשִׂין לוֹ שִׁימּוּר


מַתְקֵיף לַהּ אַבָּיֵי אֶלָּא מֵעַתָּה אַיְיתִי(ת) אִימְּרָא דְּצוֹמָא וְלָא עָבֵיד לֵיהּ שִׁימּוּר הָכִי נָמֵי דְּלָא חֲזֵי לְהַקְרָבָה אֲמַר לֵיהּ אֲנָא תִּשְׁמְרוּ לְהַקְרִיב לִי בְּמוֹעֲדוֹ קָאָמֵינָא לִי וְלֹא לְאָדוֹן אַחֵר וְאֵיזֶהוּ אַחֵר שֶׁמַּקְרִיבִין לוֹ הֱוֵי אוֹמֵר זוֹ עֲבוֹדָה זָרָה


אָמַר רָבָא בַּר רַב אַדָּא אָמַר רַב יִצְחָק אֵין מוּקְצֶה אָסוּר אֶלָּא עַד שֶׁיַּעַבְדוּ [בּוֹ] עוּלָּא אָמַר רַבִּי יוֹחָנָן עַד שֶׁיִּמְסְרוּהוּ לְכוּמְרֵי עֲבוֹדָה זָרָה


בָּהָא אָמַר רַבִּי יוֹחָנָן עַד שֶׁיַּאֲכִילוּהוּ כַּרְשִׁינֵי עֲבוֹדָה זָרָה אֲמַר לֵיהּ רַבִּי אַבָּא לְבָהָא מִפַּלְגִיתוּ אַתּוּן אַעוּלָּא אֲמַר לֵיהּ לָא עוּלָּא נָמֵי כִּי קָאָמַר הוּא דְּשָׁפֵי לֵיהּ כַּרְשִׁינֵי עֲבוֹדָה זָרָה


אָמַר רַבִּי אַבָּא יָדַע בְּהָא לְשַׁנּוֹיֵי שְׁמַעְתָּא וְאִי לָא דְּסָלֵיק הָתָם לָא הֲוָה יָדַע דְּאֶרֶץ יִשְׂרָאֵל גְּרַמָה לֵיהּ אֲמַר לֵיהּ רַב יִצְחָק בָּהָא מִיכָּן וּמִיכָּן הֲוָה


דְּתָנֵי רַב חֲנַנְיָא טְרִיטָאָה קַמֵּיהּ דְּרַבִּי יוֹחָנָן אֵין מוּקְצֶה אָסוּר אֶלָּא עַד שֶׁיַּעֲשׂוּ בּוֹ מַעֲשֶׂה הוּא תָּנֵי לַהּ (וַהֲדַר) [וְהוּא] אָמַר לַהּ מַאי מַעֲשֶׂה עַד שֶׁיִּגָּזֵז וְיַעַבְדוּ בּוֹ


אֵיזֶהוּ נֶעֱבָד כּוּ' מְנָא הָנֵי מִילֵּי


אָמַר רַב פָּפָּא דְּאָמַר קְרָא מִמַּשְׁקֵה יִשְׂרָאֵל מִן הַמּוּתָּר לְיִשְׂרָאֵל וְאִי סָלְקָא דַעְתָּךְ אֲסִירִי לְהֶדְיוֹט לְמָה לִי קְרָא [לְ]מַעֹטִינְהוּ מִגָּבוֹהַּ


וְכֹל הֵיכָא דַּאֲסִירִי לְהֶדְיוֹט לָא בָּעֵי קְרָא וְהָא טְרֵפָה דַּאֲסִירָא לְהֶדְיוֹט וּמַעֲטֵיהּ קָרָא מִגָּבוֹהַּ


דְּתַנְיָא כְּשֶׁהוּא אוֹמֵר מִן הַבָּקָר לְמַטָּה שֶׁאֵין תַּלְמוּד לוֹמַר אֶלָּא לְהוֹצִיא אֶת הַטְּרֵפָה


אִיצְטְרִיךְ סָלְקָא דַעְתָּךְ אֲמִינָא הָנֵי מִילֵּי דְּנִטְרְפָה וְאַחַר כָּךְ נִתְקַדְּשָׁה אֲבָל נִתְקַדְּשָׁה וְאַחַר כָּךְ נִטְרְפָה אֵימָא דְּתִישְׁ[תְּ]רֵי לְגָבוֹהַּ


וְהָא מֵהָכָא נָפְקָא כֹּל אֲשֶׁר יַעֲבוֹר תַּחַת הַשָּׁבֶט פְּרָט לִטְרֵפָה שֶׁאֵינָהּ עוֹבֶרֶת


הָהוּא נָמֵי אִיצְטְרִיךְ סָלְקָא דַעְתָּךְ אָמֵינָא הָנֵי מִילֵּי הֵיכָא דְּלֹא הָיְתָה לָהּ שְׁעַת הַכּוֹשֶׁר דְּנוֹלְדָה טְרֵפָה מִמְּעֵי אִמָּהּ אֲבָל הֵיכָא דְּהָיְתָה לָהּ שְׁעַת הַכּוֹשֶׁר וְיָצָאת לַאֲוִיר הָעוֹלָם וְאַחַר כָּךְ נִטְרְפָה אֵימָא תִּשְׁתְּרֵי לְגָבוֹהַּ קָא מַשְׁמַע לַן


מַתְנִי' וְאֵיזֶהוּ אֶתְנַן הָאוֹמֵר לְזוֹנָה הֵ(ו)לִיךְ טָלֶה זֶה בִּשְׂכָרֵךְ אֲפִילּוּ הֵן מֵאָה כּוּלָּן אֲסוּרִין וְכֵן הָאוֹמֵר לַחֲבֵירוֹ הֵ(ו)לָ(י)ךְ טָלֶה זֶה וְתָלִין שִׁפְחָתְךָ אֵצֶל עַבְדִּי רַבִּי מֵאִיר אוֹמֵר אֵינוֹ אֶתְנַן וַחֲכָמִים אוֹמְרִים אֶתְנַן


גְּמָ' אָמַר מָר וַאֲפִילּוּ הֵן מֵאָה כּוּלָּן אֲסוּרִין הֵיכִי דָמֵי אִילֵימָא דְּשָׁקְלָה {אגרא}<אַגְרַהּ> מֵאָה בְּהֵמוֹת פְּשִׁיטָא דְּכוּלְּהוּ אֲסִירִי מָה לִי חַד מָה לִי מְאָה


לָא צְרִיכָא דְּשָׁקְלָה {אגרא}<אַגְרַהּ> חֲדָא וְיָהֵיב לַהּ מְאָה דְּכוּלְּהוּ מִכֹּחַ אֶתְנַן קָאָתוּ


תָּנוּ רַבָּנַן נָתַן לָהּ וְלֹא בָּא עָלֶיהָ בָּא עָלֶיהָ וְלֹא נָתַן לָהּ אֶתְנַנָּה מוּתָּר נָתַן לָהּ וְלֹא בָּא עָלֶיהָ אֶתְנַנָּה קָרֵית לֵיהּ וְתוּ בָּא עָלֶיהָ וְלֹא נָתַן לָהּ מַאי יָהֵיב לַהּ


אֶלָּא הָכִי קָתָנֵי נָתַן לָהּ וְאַחַר כָּךְ בָּא עָלֶיהָ בָּא עָלֶיהָ וְאַחַר כָּךְ נָתַן לָהּ אֶתְנַנָּה מוּתָּר וְלֵיחוּל עֲלֵיהּ אֶתְנַן לְמַפְרֵעַ אָמַר רַבִּי אֶלְעָזָר




רש"י





	וכלי שרת. כלומר שלא הוצרך לכלי שרת: וכלי אשירה. שהקריב בכלי אשירה באותו שהיה משמש לאשירה שימש לשם: ובעצי אשירה. הקטירו דכתיב התם ואת האשירה אשר עליה תכרות: מנין למוקצה מן התורה. קס''ד דהכי קאמר מנין שחייב אדם להקצות קרבנו לשמים ולא יקריבנו מיד כשהקדישו: שימור. לתורת גבוה: אימרא דצומא. כבש רעב שלא נשמר מעולם ולא חששו: לי ולא לאדון אחר. דהכי קאמינא למוקצה לעבודת כוכבים שאסור מן התורה מהכא: עד שיעבדו. בו שום עבודה לצורך עבודת כוכבים או משיכת קרון או שום דבר שאסור אבל מקמי הכי לא מיתסר. ל''א אין מוקצה אסור אלא עד שיעבדו בו שום דבר שיעשו בו שום עבודה לצורך כומרי עבודת כוכבים אבל משיעבדו בו שום עבודה לא מיתסר דתו לא מקרבי ליה וכ''ש ולשון זה נראה לי עיקר מדתני אלא עד שיעבדו בו ואי ללישנא קמא לא ה''ל למיתני אלא והכי איבעי ליה למיתני אין מוקצה אסור עד שיעבדו בו ולשון ראשון ל''ש: עד שימסרוהו לכומרים. לאכילה דתו לא מקרבי ליה: עד שיאכילוהו כרשיני עבודת כוכבים. שמפטמין אותו לצורך הכומרים ותו לא מקרבי ליה: מכאן ומכאן הוה. מבבל ומארץ ישראל: מנהני מילי. דמותרין לאכילה להדיוט: ממשקה ישראל. גבי קרבנות כתיב במשכנא דיחזקאל משמע מן המותר לאכילת ישראל הבא קרבן: ואי ס''ד. דמוקצה ונעבד אסירי להדיוט ל''ל הני קראי דלעיל מן הבקר להוציא את הנעבד מן הצאן להוציא את המוקצה ממשקה ישראל נפקא דמשאסור להדיוט אסור לגבוה: מן הבקר מן הבהמה מן הבקר ומן הצאן מן הבקר למטה. אם עולה קרבנו מן הבקר שאין ללמוד שאינו צריך לכלום דהא כתיב מן הבקר לעיל האי דלמטה ודאי להוציא את הטרפה וקמא לנעבד אלמא אתא קרא לטרפה: איצטריכי. תרי קראי דאי ממשקה ישראל הוה אמינא למעוטי נטרפה ואחר כך הקדישה כו': אימא תישתרי. להכי איצטריך מן הבקר אבל גבי מוקצה ונעבד תרי קראי ל''ל הא הקדישו ואח''כ הקצהו או עבדו לא מיתסר דלאו דידיה הוא ואין אדם אוסר דבר שאינו שלו אלא מדאיצטריך למעוטי לגבוה ודאי להדיוט מישרא שרי: שאינה עוברת. כגון שנחתכו רגליה מן הארכובה ולמעלה וכי הכא נפקא נטרפה ואחר כך הקדישה: איצטריכא. ג' קראי דאי ממשקה ישראל ה''א דוקא היכא דנולדה טרפה דומיא דערלה וכלאי הכרם דכתיב בההוא קרא דכתיב ברישיה מן המאתים ואמרי' בפסחים (דף מח.) ממותר שתי מאות שנשתיירו בבור מכאן לערלה וכלאי הכרם שבטלין במאתים וכי היכי דערלה לא היתה לה שעת הכושר טרפה נמי לא נפקא לן מינה אלא דנולדה טרפה ולהכי איצטריכא כל אשר יעבור לנטרפה לאחר לידתה ואח''כ הקדישה ומן הבקר אתא להקדישה ואח''כ נטרפה: מתני' פלוגתא דרבי ורבנן מפרש בגמ': גמ' דשקלה תרי. והוא לא התנה לה אלא חד ונתן לה ב' וקמ''ל דאתנן ריבה לה וכולהו אתנן נינהו (ולא מתנה חד) שמתפסת אותו שהתנה עמה: ליחול עליה אתנן למפרע. הואיל ובשעת ביאה עדיין הטלה קיים וכיון שהוא בא עליה על שכר אותו טלה כל היכא דאיתיה חייל עליה אתנן דבשלמא בא עליה ואחר כך נתן לה טלה איכא למימר כיון דלא ייחדו בשעת ביאה לא מיתסר דמתנה בעלמא הוא:





תוספות





	מנין למוקצה (שאסור) מן התורה. קא סלקא דעתך דהכי קאמר מנין שצריך להקצות הקרבן לשם הקרבה לגבוה קודם ההקרבה ומסיק דקאמר מנין דאסור להקריב אותו שהוקצה לעבודת כוכבים וקצת קשה דהא דרשינן מקראי אחריני טובא והיה לו לומר הך תנא מייתי ליה מהכא: אלא עד שיעבדו כו'. פרש''י שיעבדו בו שום עבודה לשם עבודת כוכבים או משיכת קרון או שום דבר האיסור אבל מקמי הכי לא מיתסרי ל''א עד שיעבדו בו שום עבודה לצורך הכומרים אבל (אם) משיעבדו בו שום עבודה לצורך הכומרים לא מיתסר דתו לא מיקרבי כך שמעתי ולשון זה נראה לי עיקר מדתני אלא עד שיעבדו כו' ואי כלישנא קמא (לא) הוה מצי למיתני אין מוקצה אסור (אלא) עד שיעבדו ולשון ראשון לא שמעתי ל' רש''י: בהא מכאן ומכאן. פירוש בהא מארץ ישראל ומבבל היה תלמיד חכם ולא מהניא זכותא דארץ ישראל: מנא ה''מ שמותר מוקצה ונעבד להדיוט. תימה מהיכא תיתי לאסור להדיוט דהא אפי' לגבוה לא מיתסר אי לאו הני קראי דלעיל להדיוט מהיכא תיתי לאסור ואומר ר''י דכיון דמפיק מקרא דאסור לגבוה אף להדיוט נילף מינה דאסור ואי קשיא א''כ מאי קא משני אי סלקא דעתך אסורין להדיוט למה לי קרא למעוטי לגבוה הא לא מיתסר להדיוט אלא מקרא דגבוה ויש לומר דהכי קאמר אי ס''ד דגמרינן איסור להדיוט מקרא דשמעינן מיניה איסור לגבוה למה לי למיכתביה לאיסור גבי קרבנות לכתביה גבי הדיוט וממילא ידעינן דאסור לגבוה ממשקה ישראל מן המותר לישראל: איצטריך. כלומר לעולם שמעינן ממשקה ישראל אסור לגבוה ואפ''ה איצטריך קרא למעוטי טרפה להיכא דהקדישה ואחר כך נטרפה ופירש רש''י אבל מוקצה ונעבד תרי קראי למה לי הרי הקדיש ואח''כ הקצהו או עבדו לא מיתסר דלאו דידיה הוא ואין אדם אוסר דבר שאינו שלו עכ''ל ולא נהירא דהא בפרק יוצא דופן (נדה מא.) גבי רובע ונרבע מצריך שתי קראי חד לבהמת קדשים וחד לבהמת חולין ומשכחת לה בקדשים קלים ואליבא דר' יוסי הגלילי לכן נראה לפרש דכי נמי שייך לומר כהאי גוונא במוקצה ונעבד ניחא דסוף סוף מהאי קרא דמן הבקר להוציא הנעבד לא שמעינן מיעוטא כי אם לחד גוונא להיכא דנעבדה ואחר כך הקדישה ואי ס''ד דאף להדיוט אסירי נכתביה גבי הדיוט ולגבוה שמעינן ליה ממשקה ישראל דאסור בהך גוונא דה''נ דאמר בטרפה דממשקה ישראל שמעינן איסור בנטרפה ואח''כ הקדישה לגבוה אלא ש''מ מדכתיב בפ' קרבנות דלהדיוט שרי ובפרק יוצא דופן (שם מא.) מצריך קרא אחרינא לנעבד ' גופיה לגבוה להיכא דהקדישו ואחר כך נעבד שאם עלה ירד:





רבינו גרשום

ובעצי אשירה. הקטירו:



ומוקצה ונעבד. היה אבל בעלמא כל מוקצה סתם לעבודת כוכבים הוי מוקצה ואסור:



מנין למוקצה מן התורה שצריך להקצותו ולעשות לו שימור קודם הקרבה דכתיב תשמרו להקריב לי:



כל שעושין לו שימור. [לפניו] (לפטמו):



אלא מעתה. פלח אימרא דצומא דלא עבד שימור כלומר אם הקריב כבש כחוש שלא נעשה לו שימור שאינו מפוטם הכי נמי דאסורה:



א"ל אנא תשמרו להקריב לי במועדו קאמינא. כל שמוקצה לגבוה ולא לאדון אחר:



אלא עד שיעשו בו מעשה לשם עבודת כוכבים. כלומר או גיזה או עבודה:



ידע באתא. כלומר כבר ידע באתא לשנויי שמעתא וזה הועיל לו דסליק להתם דאויר דא"י מחכים. א"ל רב נחמן באתא ודאי ידע לתרוצי דמיכן ומיכן הוה ולמד בין בבבל בין בא"י:



[מנהני מילי. דמותרין באכילה מדאיצטריך קרא למעוטי ממשקה ישראל היינו מן המותר לישראל יהא ראוי להקרב כלומר דהני אע"ג דמותר באכילה אסור לגבוה דהא כתיב מן הבקר ומן הצאן למעוטי מוקצה ונעבד:



דאי ס"ד אסירי להדיוט. באכילה א"כ ל"ל קרא מן הבקר ומן הצאן למעוטי תיפוק לי ממשקה מן המותר לישראל אלא ש"מ להכי איצטריך קרא למעוטי משום דמותר באכילה וכל היכא וכו']:



כשהוא א' מן הבקר למטה שאין ת"ל. דהוה יכול למימר אם עולה קרבנו בקר זכר תמים יקריבנו אלא מן להוציא את הטרפה:



[איצטריך. להוציא את הטרפה ולא מצי נפקא ממשקה ישראל דסד"א הני מילי דילפינן מינה כי נטרפה ואח"כ הקדישה דכי הקדישה לא הויא מותר לישראל אבל הקדישה ואח"כ נטרפה אימא תשתרי לגבוה כיון דבשעת הקדישה הוי מותר לישראל להכי איצטריך מן הבקר להוציא את הטרפה]:



והא מהכא נפקא. הקדישה ואח"כ נטרפה מהכא נפקא פרט לטרפה שאין עוברת כלומר אע"ג דקודם לכן לא הויא טרפה אלא לאחר שנכנסה לדיר נעשת טרפה שנשברה רגלה למעלה מן הארכובה אפי' הכי אינה עוברת אף הכא אע"פ דלא נטרפה אלא מאחר שהקדישה לא קרבה:



ההיא נמי איצטריך. כל אשר יעבר ואיצטריכו תלתיהו דאי ממשקה ישראל לחוד הוה אמינא הני מילי דלא היתה לו שעת הכושר דומיא דערלה וכלאי הכרם והיכי דמי כגון שנולדה טרפה ממעי אימה ההיא אסורה דלא היתה לה שעת הכושר אבל הכא דהיתה לה שעת הכושר דיצא' כו':



אימא תשתרי. להכי כתיב מן הבקר דלאב)אולי צ"ל דאפ"ה אסור ואייתר ליה. אייתר ליה כל אשר יעבר [אלא] להיכא דהקדישה ואח"כ נטרפה דלא קרבה:



ל"א אי אמרת בשלמא שרי לישראל באכילה [מוקצה ונעבד] היינו דצריך קרא מן הבקר ומן הצאן למעוטינהו לגבוה אע"ג דשרו לישראל אלא אי אמרת כו'. [והיינו] כלישנא קמא אלא דבהאי [לישנא] מפורש טפי:



לא צריכא דשקלא אגרא חדא ויהב לה מאה סלקא דעתך אמינא אידך מתנה יהבינהו ניהלה ונישתרי קמ"ל דאסירי דכולהו מכח אתנן אתו דלשום עבירה יהבינהו לה:



ל"א הכי דמי אי דהוי כו'. מפרש כלישנא קמא:



אלא הכי קתני נתן לה סתם אתננה מותר דאיכא למימר לשום מתנה יהב לה:



אמר רבי אלעזר שקדמה והקריבתו. קודם שבא עליה להכי אתננה מותר:





רש"ש

רש"י ד"ה אימא תישתרי. אבל גבי מוקצה ונעבד תרי קראי ל"ל כו'. ק"ל א"כ לפי המסקנא דלא מוכח ממשקה ישראל אלא היכא דלא היתה לה שה"כ ישאר הקושיא מנלן דשרי להדיוט הא אצטריך קרא למעוטי גבוה היכא דהיתה לו שה"כ דל"י ממשקה ישראל. וע"כ צ"ל כמש"כ התוספות במנחות (ו) ד"ה כתב דמדגלי רחמנא בטרפה ילפינן לכל דוכתי. ולפ"ז גם עתה לא נצרך לדברי רש"י:





הגהות יעב"ץ

גמ' אלא מעתה אייתי אימרא כצ"ל:


שם אין מוקצה אסור אלא עד שיעבדו "בו" כצ"ל:


שם עולא נמי כי קאמר הוא דשפי. נ"ב נ"ל דספי בסמ"ך צ"ל:


שם הוא תני לה וכו' מאי מעשה עד שיגזזו כצ"ל:


מתני' וכן האומר לחברו הי לך כצ"ל:


גמ' דכולהו מכח אתנן קאתו כצ"ל:


רש"י ד"ה שאינו עוברת וכו' ולמעלה ומהכא נפקא כצ"ל:


תד"ה אלא וכו' לצורך המשרתים אבל אם. נמחק תיבת אם:





צאן קדשים

גמרא להקרבה א"ל אנא כו' כצ"ל:


שם ומיכן הוה תני רב כו' כצ״ל:


רש"י ד"ה שימור לצורך גבוה הס״ד וכצ"ל:


ד"ה לי ולא כו' קאמינא מניין למוקצה כו׳ כצ"ל:


ד"ה מכאן כו׳ שייך קודם הדיבור המתחיל מנה"מ כו׳:


ד"ה מן הבקר למטה דבקראי דלעיל כתיב מן הבהמה כו׳ כצ"ל:


בא"ד ומן הצאן ולמטה כתיב אם עולה קרבנו מן הבקר שאין ת"ל שאינו כו׳ כצ״ל:


ד"ה אצטריך כו׳ נטרפ׳ ואח"כ כו׳ כצ"ל:


ד"ה אימא תישתרי כו׳ או עבדי לא מיתסר כו׳ כצ"ל. וסוגיא זו איתא במס׳ זבחים (דקי"ד ע"א) ע"ש ויש לדקדק על סוגיא דהתם ועל פירוש רש"י דמסוגיא דמסכת


חולין (דמ״א) משמע דלר"ה אף ע"ג דאין אדם אוסר דש"ש עשה בו מעשה אפי׳ מעשה כ"ד אוסר ולשאר אמוראים אין אוסר דש"ש אפי׳ ע"י מעשה רבה חוץ חטאת ועולה כיון דקניה לכפרה שהבעלים מתכפרים כדידי׳ דמיא ואוסר וכתבו תוס׳ שם דסוגיא דזבחים דפריך מוקצה ונעבד אינו שלו הוא ואין אדם אוסר דש"ש היינו כר"ה ומיירי דאין אדם אוסר היינו בדיבור בעלמא שעשאו מוקצה ונעבד דבמעש' אפי׳ כ"ד אוסר לר"ה וכ״כ מהרש״א אבל לשאר אמוראי דהכא מתוקמא אף בחטאת דכדידי׳ דמי עכ"ל לפ״ז מאי פריך התם מנעבד דל"ל תרי קראי דילמא איצטריך להיכא דאקדשיה ואחר כך נעבד ועשה בה מעשה דאוסר לר״ה ולשאר אמוראי איצטריך אפי׳ היכא דלא עביד מעשה כחטאת ועולה דכדידיה דמי׳ ועל פרש"י דהכא נמי יש להקשות דהא איצטרך תרי קראי בנעבד לכ"ע בשלמא במוקצה שהקשה בדיבור בעלמא ולא עביד בה מעשה כלל שפיר אלא בנעבד קשיא וצ״ע רב ליישב:


ד"ה שאינה עוברת כו׳ ומהכא נפקא נטרפה כו׳ כצ״ל:


ד״ה איצטריך כו׳ ה"א דוקא היכא דנולדה כו׳ כצ״ל:


ד״ה פלוגתא כו׳ בגמרא הס"ד ואח"כ ד"ה מה לי חד שמתפסת אותו שהתנה עמה הס"ד ואח״כ ד"ה דשקלא אגרא חדא דהוא לא התנה עמה אלא חד ונתן לה מאה וקמ"ל כו׳ ולא מתנה הס״ד ואח"כ ד"ה ליחול כו׳ כצ"ל:


בא"ד ואחר כך נתן לה כו׳ כצ"ל:


תוס' ד"ה אלא עד כו' עד שיעבדו בו ואי כלישנא קמא ה״ל למיתני אין מוקצה אסור עד כו׳ כצ"ל וכ"ה ברש"י:


ד"ה מנה״מ כו׳ תימה מהיכא תיתי לאסור כו׳ ואין לומר דהלא דין הוא מה טריפה שלא נעבדה בה עבירה אסורה להדיוט מוקצה ונעבד שנתעבד בה עבירה א"ד שאסורים להדיוט דאיכא למיפרך חורש בשור וחמור יוכיח שנתעבדה בהן עבירה ומותרים להדיוט וליכא למיפרך מה לחורש בשור וחמור שאין חייבים מיתה הא רובע ונרבע ומוקצה ונעבד דמותרים להדיוט היינו ע"פ ע"א או ע"פ בעלים ונמי אין חייבים מיתה ואין לפרש דהכי פריך מנה"מ דמותרים להדיוט דלמא אסורים מדכתיב לא תאכל כל תועבה כל שתעבתי לך הרי הוא בבל תאכל כדאמרי׳ במס' חולין (דף קי"ד ע"ב) גבי בשר וחלב י"ל דא"כ ל"ל קרא דלגבוה אסורי אי אתינא למיסר להדיוט מכל שתעבתי לך כ״ש דלגבוה אסירי מכל שתעבתי לך וכ"כ תוס׳ שם (דקט"ו ע״א) בהדיא בד"ה מדאסר כו׳:


בא"ד אף להדיוט נילף מינה דאסור כו׳. ויש להקשות דשם במס׳ חולין קמשני מדאסר רחמנא מחוסר זמן לגבוה מכלל דלהדיוט שרי וגבי כלאים נמי משני הכי וא״כ היכא ס״ד דנילף להדיוט מלגבוה וצ"ע:


בא"ד ואי קשיא א"כ מאי קא משני כו׳ ומתרצו בדוחק. ולענ״ד יש ליישב בדרך אחר דהא רובע ונרבע ומוקצה ונעבד ממעטינן מתרי קראי לגבוה הני דהכא מן הבהמה וגו׳ ומזאת תורת העולה ממעטי׳ דאפי׳ אם עלו ירדו כדאמרי׳ במס' זבחים (דכ"ז ע״ב ודפ"ד ע"ב) ובמס׳ נדה (דמ״א) ומסיק במס׳ נדה דאיצטריך תרי קראי דמן הבהמה ממעטינן נעבד ומוקצה ואח"כ הקדיש מזאת ממעטינן אפי׳ הקדיש ואח"כ נעבד או הקצה אם עלו ירדו ולפ"ז שפיר משני הכא דאי ס"ד דאסורי׳ להדיוט ל"ל מן הבהמה למעט מוקצה ונעבד ואח"כ הקדיש ממשקה ישראל נפקא נעבד ומוקצה ואח״כ הקדיש כמו דאמרינן גבי טריפה ומזאת ממעטינן אפי׳ הקדיש ואח״כ נעבד או הקצה אלא ע״כ דמותרים להדיוט ולא ילפינן ממשקה ישראל ומ"ה איצטרך מן הבהמה נמי כנ"ל ברור ונכון ואפשר שזהו כוונת רש״י ומ"ה דייק רש"י בלישנא ל"ל הני קראי דלעיל דלשון הני משמע דלא פריך אלא אהני קראי דלעיל דהיינו מן הבהמה ל"ל:


ד״ה אצטריך כלומר לעולם שמעינן כו׳ כצ"ל:


בא"ד הנעבד לא שמעינן מיעוטא כי אם בחד גוונא כו׳ כצ"ל:


בא״ד הדיוט ולגבוה כו׳ כצ"ל:


בא"ד דה״נ אמרי׳ בטרפה דממשקה כו׳ כצ״ל:

ברכת הזבח

חדושים


תוס׳ ד"ה איצטריך כו' לכן נראה לפרש כו' במוקצה ונעבד ניחא עכ"ל ר"ל במוקצה ונעבד כתיבי הפסוקים בעניני דקדשים משא"כ טריפה בתר ~ברכת הזבח: ב~חד קרא דאסור בחולין כ"ש בקדשים מכח ממשקה ישראל וא״כ קרא שני להקדישה ואח"כ נטרפה אתי. וק״ל:


בא"ד ובפ' יוצא דופן כו' להיכא דהקדיש ואח"כ נעבד עכ״ל. אף די"ל דהקרא אתי לאשמעינן דירד היינו בנעבד דחולין ואח״כ הקדישו אבל בהקדיש ואח"כ נעבד י״ל דלא ירד מ״מ כיון דחזינן דגלי קרא בטריפה דירד לעולם אפי׳ בהקדישו ואח״כ נטרפה א"כ ה"ה בכל הפסולים אמרינן כן ומיהו הא דשרי להדיוט הוא מדכתיב בענינא דקדשים ולא בחולין. וכנ"ל ודבר זה למדתי מתוס׳ דנדה. ודו"ק:


הגהות


גמ׳ וכלי שרת וכלי אשרה ועצי אשרה כצ"ל:


אין מוקצה אסור אלא עד שיעבדו כו׳ (גי' רש"י שהיא עיקר):


בַהָא אמר ר׳ יוחנן כו׳ (הוא שם אמורא):


הוי תני רב חנינא כו׳ (מיימוני פ"ד מה׳ תמורה)


וכל היכא דאסירא כו' כשהוא אומר מן הבקר כו' להוציא את הטריפה (מיימוני פ"ב מה׳ איסורי מזבח)


ואיזהו אתנן אומר לזונה כו' (מיימוני פ"ד מה׳ איסורי מזבח)


אצל עבדי ר׳ אומר אינו כו׳ כצ"ל:


רש"י ד"ה וכלי אשרה כו' לאשרה שימש לשם כצ״ל:


ד"ה מנין כו' להקצות קרבנו כו' כצ"ל:


ד״ה אימורא כו' ולא חשש הס"ד:


ד"ה לי ולא כו' התורה מהכא הס"ד:


ד"ה ל״א אין כו׳ לי׳ למתנה אלא הכי איבעי' כו' כצ"ל ולשון ראשון ל"ש. הס"ד:


ד"ה איצטריך תרי כו' הקדישה כו׳ הס"ד:


ד״ה אימא תשתרי כו' הבקר אבל גבי כו' עבדו לא כו׳ כצ"ל והד"א:


ד"ה דשקלא תרי כו׳ ונתן לה ב׳ וקמ"ל כו׳ נינהו ולא מתנה כו' ~הו"ל~{ברכת הזבח: הל'} מגומגם ונ"ל דכצ"ל אתנן נינהו דכולהו אתי בחד שמתפסת כו׳ ק״ל:


תוספות ד"ה אלא עד כו׳ לא הוי מצי למיתני כו׳ ט"ס יש כאן ועיין בלשון רש"י ותגיה:


ד"ה מנא ה״מ כו׳ מיניה איסור לגבוה כו' כצ"ל:

